שנות ה-90 (סדרת טלוויזיה)

**שנות ה-90** היא סדרת טלוויזיה ישראלית מסוגת קומדיית מצבים, העוסקת בקורות משפחתו של שלום אסייג ומציגה בצורה קומית-עדתית את החברה שאפיינה את ישראל בשנות ה-1990. הסדרה שודרה ברשת 13 וממשיכה את העלילה, הדמויות והמאפיינים של הסדרה "שנות ה-80". התסריטאי הראשי הוא דניאל אסייג שמככב בסדרה בתפקיד אביו שלום אסייג, ואחיינו של התסריטאי הראשי של הסדרה שנות ה-80, מני אסייג.

בשנת 2023 יצא הסרט המבוסס על הסדרה, כמו הסרט שהיה אמור לצאת על שנות ה-80. בסרט יש דמויות חדשות שלא מככבות בסדרה, למשל: אדם הלון בתפקיד "נביל", עלי עלי בתפקיד "אחמד", אליאס עבוד בתפקיד "מרוואן". הסרט נקרא "ההילולה" ועלה לאקרנים ב-13 ביולי 2023. לסרט יצא המשכון בשם "ההילולה 2 – החתונה".

## רקע
בעקבות הצלחת הסדרה "שנות ה-80", פרסם שלום אסייג, יוצר הסדרה, שלסדרה תהיה סדרת המשך: "שנות ה-90", שתמשיך את עלילות הדמויות בשנות ה-1990.

### עונה 1
הסדרה עוסקת במשפחת אסייג וממשיכה את עלילת "שנות ה-80", חמש שנים אחרי, לשנת 1993 וגם בשנת 1991 באחד הפרקים שעוסק במלחמת המפרץ. פרוספר עובד כצבעי בשייטת 13 ולאחר מכן הלך לעבוד בתור יושב ראש מועצה הדתית של טירה. בהמשך פוטר כי לא רצה לסגור את המקלט של הבית כנסת בעקבות ההוראה של הרב טפירו כי הדיירים רצו לפתוח שם מתחם של פינג פונג בהמשך הדיירים ויתרו והרב טפירו רצה שפרוספר יחזור לתפקיד שלו אבל הוא לא רצה כי הוא רצה לחזור לשייטת. שלום עובד בצוות בידור באילת ומכיר את אשתו לעתיד, רקדנית אנגלייה בשם בקי. הוא מכניס אותה להיריון. בהמשך העונה שלום התחתן עם בקי ולאחר מכן נולד בנו הבכור דניאל. הוא מופיע לראשונה במועדון הסטאנדאפ החדש הקאמל קומדי קלאב. הוא עוזב את המלון והולך לנסות את מזלו בערוץ 2 החדש. העונה מסתיימת כששלום ובקי מתגרשים לאחר שצחק על בקי בטלוויזיה אצל מרגול. הקריירות בהם עוסקים בני המשפחה ישתנו בהתאם למה שאירע במציאות. ממוקה משכיר את המכולת לגידי וקונה אולם אירועים ומנהל את האולם, בהמשך פיטוסי נכנס שותף עם ממוקה וויטלי באולם, ממוקה וויטלי פותחים עם ציון קורקוס עסק באולם של אכול כפי יכולתך העסק נכנס לחובות ומנוקה נאלץ לסגור את האולם וחזר לעבוד אצל גידי. גידי משכיר ממוקה את המכולת ובתמורה להנחה על השכירות של המכולת גידי שוכר את אברמי בן דוד של ממוקה, בהמשך גידי מפטר את אברמי ומעסיק את ממוקה ואברהמי החל למכור חולצות. חלבי עוזב את הכבלים הפירטים וישב בכלא וכשהשתחרר הפך לעובד סוציאלי, מורדי פותח בוטיק בגדים, בהמשך הוא יוצא מהארון לפני אביו והוא זורק אותו מהבית ולוקח לו את החנות, ולאחר מכן הם משלימים והוא מחזיר אותו הביתה ומחזיר לו את החנות. ציון בנו של רב קורקוס נפלט מהישיבה מבני ברק ועבר לגור אצלם בהמשך הוא הופך להיות משגיח כשרות ובהמשך פוטר. גלי אח של חלבי מגיע לטירה בהתחלה הם לא מדברים ואחר כך הם משלימים, בהמשך יוצא עם פרח הבת של פנסו, גרישה פותח מעדנייה ומנסה להשיג תעודת כשרות. ודמויות חדשות מצטרפות לסדרה.

### עונה 2
זאת העונה האחרונה של הסדרה ויש בה 22 פרקים, בשתי הסדרות ביחד יש בסך הכל 122 פרקים, זה כולל את העונה הראשונה ואת "שנות ה-80". בעונה הזאת פרוספר חולם על סבו רבי אוחנונה שמשביע אותו שיעלה את העצמות שלו ממרוקו לארץ הוא עושה מאמצים רבים כדי שזה יקרה, שלום מוציא את הקלטת הראשונה שלו של ההופעה שלו הוא נהיה מוכר בתעשיית הבידור והוא גם מכיר את חברתו הרוסיה אלינה ומגדל את בנו דין (בהמשך דניאל). שלום מחפש דירה ועובר לגור עם גלעד שהוא צייר אתאיסט ועם מורדי. בקי שבה לאילת ונכנסת להיריון שני מאסף. בהמשך היא ואסף נפרדים בזמן שבקי הופכת לאם חד הורית עם 2 תינוקות דודו העשיר של ממוקה מצד האב דדה מרבי מגיע לארץ לביקור בעקבות חתונת ביתו ממוקה מתבייש לספר לו שפשט את הרגל. הוא עושה לו הצגה שהוא איש עשיר מאוד אך לבסוף הוא מגלה את האמת על ממוקה ובהמשך קונה ממנו את האולם ומעסיק אצלו את ממוקה וויטלי. מורדי פותח סלון כלות עם מרסל, בהמשך הוא מוכר את החלק שלו לפרח ועובר לגור עם שלום בתל אביב. גידי הופך להיות הבעלים הרשמיים של המכולת ולא שוכר אותה מממוקה ומעסיק אצלו את טמנו ואברם האתיופים במקום את אברמי. חלבי פותח קבוצת תמיכה לעבריינים. מרסל מתגרש מאשתו. ציון מוצא שידוך בלחץ הוריו ומתחתן. גלי ופרח עומדים להתחתן אבל בגלל הברזתו של גלי קיבל ממנה צו הרחקה. שימי שאשא סגר את תחנת הרדיו שלו ועזב לצפת לכמה חודשיים וחוזר לטירה. הוא התחזק והפך לברסלב. הוא מחזיר את פרח בתשובה, והיא קונה ממורדי את החלק שלו בסלון כלות שלו ושל מרסל והופכת להיות שותפה עם מרסל. פיטוסי פותח פיצרייה מכיוון שממוקה סגר את האולם והוא נשאר בלי תעסוקה והוא מעסיק אצלו את גרישה שסגר את המעדנייה. ודמויות חדשות מצטרפות לסדרה.

## מדרוג (2022)

## מדרוג (2024)

## פרקים
### עונה 1

### עונה 2

## דמויות
### משפחת אסייג ובודנהיימר
***פרוספר אסייג** (שלום אסייג): בן 59 בתחילת הסדרה. אחיהם של עמרם ומומי, בעלה של ליליאן, לו 8 ילדים בניהם שלום, אילנה, מוריס, אתי, ציון ומני. סבא לליאור, שירן ודניאל. עבד כצבע בשייטת 13 ובהמשך יו"ר מועצה דתית בטירה. מתגעגע לחיים במרוקו, לרוב בהגזמה. בעל פחד מטיסות. בסוף הסדרה לא יכול לטוס בגלל צו איסור יציאה מן הארץ משום שחתם ערבות לממוקה. דניאל גדל אצלו ואצל ליליאן בבית.
***ליליאן אסייג** (אוולין הגואל): בת 54 בתחילת הסדרה. אשתו של פרוספר, לה 8 ילדים בניהם שלום, אילנה, ומני. סבתם של ליאור, שירן ודניאל. עקרת בית ואם אחראית המצטיינת בבישולים ואפייה. מגדלת את דניאל אחרי שאמו בקי חוזרת לאנגליה.
***[[שלום אסייג]]** (דניאל אסייג): בן 24 בתחילת הסדרה. בנם של פרוספר וליליאן ואחיהם של מני, אילנה, מוריס, מטילדה, אתי, ציון ואלי. לומד משחק ועובד בריקוד במלון באילת ובהמשך מתחתן עם בקי לאחר שנכנסה ממנו להיריון. בסיום העונה נולד בנם המשותף דניאל והתגרש מבקי. הוא בן זוג של אלינה לאחר הגירושים מבקי. הוא מתגורר בטירה ולפעמים אחרי הופעות נשאר לישון אצל אלינה בדירת השותפות שלה בתל אביב. בהמשך עובר לגור בדירה בתל אביב עם גלעד, צייר שהוא אתאיסט ובהמשך מורדי מצטרף לגור איתו ועם גלעד. הוא נאבק עם גרושתו בקי על גידול בנם דניאל. בהמשך עובר לגור עם אלינה. בהמשך הוא ואלינה נפרדים ושלום מגדל את דניאל יחד עם הוריו במקביל מופיע.
***רבקה (בקי) אסייג** (עופרי לסקי): רקדנית אנגלייה ובתם של אדוארד ומרגרט, גרושתו של שלום אסייג, ואמו של דניאל, אותו היא מכנה דין העובדת לצד שלום במלון באילת. לאחר שנכנסה משלום להיריון הם מתחתנים. לרוב מתרגזת מהתושבים בטירה ומשלום. בעונה השנייה שבה לאילת והיא בהיריון שני מאסף. בהמשך היא ואסף נפרדים. נאבקת עם שלום על גידול בנם דניאל בעקבות כך שהיא רוצה לקחת אותו לאנגליה. לא מחבבת במיוחד את אלינה. בהמשך העונה השנייה נולדה לה בת מבן זוגה לשעבר אסף. באחד הפרקים שלום נותן לה עבודה בסלון של מארסל ומורדי, אך ללא הצלחה. כאשר היא רצתה לצאת מהארץ עם דניאל, שלום הוציא לה צו איסור יציאה מן הארץ. בהמשך הצו בוטל, והיא מחליטה לחזור לאנגליה ולגדל את ביתה שם ולתת את האחריות לגידולו של דניאל לשלום, מאחר שהיא לא יכולה לגדל שני ילדים לבדה.
***[[מני אסייג|מנחם (מני) אסייג]]** (עדי אלון): בן 23 בתחילת הסדרה. בנם של פרוספר וליליאן ואחיהם הצעיר של שלום ואילנה. נחשב לבן החכם במשפחה. עובד בבזק.
***אילנה בודנהיימר-אסייג** (שרלין חזיזה): בת 34 בתחילת הסדרה. בתם של פרוספר וליליאן, אשתו של גידי ואמם של ליאור ושירן. לרוב מפשרת בין אביה לבעלה.
***גידי (פריזר) בודנהיימר** (עפר שכטר): בן 37 בתחילת הסדרה. בעלה של אילנה ואביהם של ליאור ושירן. קמצן ומתנשא, הסולד מ"התרבות המרוקאית". שכר מממוקה את המכולת השכונתית אותה מכנה: "כלבודנהיימר" (הלחם של המילים "כלבו" ו"בודנהיימר"). העסיק את אברהמי, בן דוד של ממוקה בתמורה לזה שממוקה יעשה לו הנחה על השכירות של המכולת. בהמשך פיטר את אברהמי וקונה מממוקה את המכולת ומעסיק את טמנו ואברם האתיופים. בהמשך, נכנס לחובות בעקבות הקמת סניף נוסף והחל לחלק עיתונים.
***ליאור בודנהיימר** (אושר אסייג): בן 12 בתחילת הסדרה. בנם הבכור של גידי ואילנה ואחיה הבכור של שירן.
***עמרן אסייג** (אבי טולדנו) (עונה 1): אחיהם של פרוספר ושל מומי שעלה מצרפת (וחזר לגור בה) ואביה של קלודין. מומחה לקראטה.
***קלודין אסייג** (מירי בוהדנה) (עונה 1): בת 40 בתחילת הסדרה. בת דודה של שלום ומני. יפת תואר החולמת להיות דוגמנית.
***אדוארד** (בובי לקס): אביה הבריטי של בקי, שאינו דובר עברית. פייטן בעירו, מנצ'סטר.
***מרגרט** (נטלי בלנפורד): אמה הבריטית של בקי, שאינה דוברת עברית.
***ויליאם** (יפתח אופיר): אחיה של בקי. נוטה לשתות אלכוהול לעיתים קרובות ובעקבות זה לעשות שטויות ולהסתבך.
* **[[דניאל אסייג]] (נולד בשם דין)**: בנם בן השנתיים של שלום ובקי שנולד בסוף העונה הראשונה גר אצל פרוספר וליליאן ובהמשך עובר עם אביו שלום לתל אביב. הוריו נאבקים על החזקתו וגידולו. נולדה לו אחות למחצה מאסף. שלום מגדל אותו אצל פרוספר וליליאן.
***אלינה זריצקי** (כריסטינה רוז) (עונה 2): בת 22, עלתה לארץ מאוקראינה יחד עם הוריה בגיל 15. חברתו החדשה של שלום לאחר הגירושים מבקי. שלום הכיר אותה בשנת 1994 בצילומים לתוכנית אירוח בערוץ 22, והם מנהלים קשר בשלט רחוק, כשהוא מתגורר בטירה ולפעמים אחרי הופעות נשאר לישון בדירת השותפות שלה בתל אביב. בסוף הסדרה היא ושלום נפרדים לאחר שהבינה שגרוש עם ילד גדול עליה.
***מומי אסייג** (קדוש מכלוף) (עונה 2): אחיו של פרוספר ושל עמרם שחי בקריית שמונה. אומר לכולם שהוא דייג ושהוא נחשב דייג טוב ממרוקו, אך האמת היא שהוא לא יודע לדוג. סבא של נטלי. בעל פחד מטיסות.
***אולג זריצקי** (ולדימיר פרידמן) (עונה 2) אבא של אלינה, רופא שיניים, הוא לא מחבב את שלום והוא חושב ששלום לא מתאים לאלינה ושהוא לא רציני לגביה.
***אנסטסיה זריקי** (עונה 2) אמה של אלינה. בעלה אולג לא מחבב את שלום.
* **נטלי** (מאיה אסייג): נכדתו של מומי שחיה בפריז והגיעה לביקור בישראל.
***התינוקת של בקי**: בתם של בקי ואסף ואחותו הצעירה של דניאל, בסוף הסדרה עוברת עם אמה בקי לאנגליה.
***ז'אן קלוד אסייג** (מוזכר): בנו של מומי ואחיינם של פרוספר ועמרן. אביה של נטלי. חי בפריז.

### משפחת עובדיה ולייבוביץ'
***יעקב (קוקו) עובדיה** (יגאל עדיקא): בן 61 בתחילת הסדרה. השכן העיראקי של ליליאן ופרוספר אסייג ובעלה של רשל. מכונה "קוקו הדבע" בגלל היותו טיפש. מתמכר למשחק "הוגו" בערוץ הילדים, עבד זמנית בתחנת המוניות של מנדל, בהמשך פתח בית מלון בביתו.
***ראשל עובדיה** (יפה לוי): אשתו של קוקו. טיפשה כמו בעלה ומסתמכת על ליליאן שתיתן לה מוצרים.
***מנדל לייבוביץ**' (יוסי וידר): שומר רומני ואביה של אניטה העובד בבית הספר "אריאל". רגוע ושלו. בעונה השנייה פותח תחנת מוניות.
***אניטה עובדיה-לייבוביץ**' (מוזכרת): אשתו של פרדי ואמם של חבקוק וטרפון.
***פרדי (פלאברה) עובדיה** (מוזכר): בעלה של אניטה ואביהם של חבקוק וטרפון. באחד הפרקים אביו משכיר את חדרו לאחר שהוא פותח בית מלון בביתו.
***חבקוק עובדיה**: בנם הבכור של פרדי ואניטה ואחיו הבכור של טרפון.
***טרפון עובדיה**: בנם של פרדי ואניטה ואח של חבקוק.

### משפחת חונדיאשווילי ויושבייב
***ממוקה חונדיאשווילי** (גרא סנדלר): בן 26 בתחילת הסדרה. בעלה של ארזו, אביו של ויצ'ליקו ובנו של שליקו. בעל מזג חם וחשיבה ברמה נמוכה. השכיר את המכולת שלו לגידי ולצד חמיו ויטלי הפעיל אולם אירועים אבל פשט רגל. בסוף העונה חזר לעבוד במכולת לצד גידי, אך בתחילת העונה השנייה עם חזרתו של דדה מרבי לארץ, הוא, אירמה, וויטלי חתמו בלשכת אבטלה בהמשך חזרו לעסק. נוטה להישבע בסבתא מיזולדה. בהמשך צוין שהוא התייתם מאביו. שב להיות מנהל האולם בסוף הסדרה.
***ויטלי יושבייב** (חי דוידוב): חותנו של ממוקה ושותפו לניהול אולם האירועים. לאחר שפשט את הרגל הוא חותם בלשכת אבטלה עם ממוקה ואירמה. חם מזג, בייחוד על ממוקה ובשעות הפנאי מזקק משקאות חריפים.
***אברמי חונדיאשווילי** (מיכאל ספיר) (עונה 1): בן דודו של ממוקה שעובד במינימרקט של גידי, כתנאי להנחה בשכירות של גידי. חם מזג. רוב הזמן מוריד את החולצה. כשאנשים שואלים אותו למה הוא מוריד את החולצה הוא אומר להם ״אתה אומר לבננה למה היא מורידה את הקליפה״. בסוף העונה גידי פיטר אותו, והחל למכור חולצות.
***דדה מרבי חונדיאשווילי** (דובר קוסשווילי) (עונה 2): דודו העשיר של ממוקה מצד האב. אח של שליקו. הוא איש עסקים מצליח שמתגורר בבלגיה. בזמן שמשפחתו של ממוקה עלתה לישראל, מרבי, שכבר היה איש עסקים מצליח בגאורגיה, החליט לקחת את ממונו ולהגר לבלגיה. מרבי הצליח בצורה מסחררת ובנה לו שם ידוע בקרב כל יהדות גאורגיה. הגיע לביקור בארץ בעקבות חתונה של בתו שבוטלה בהמשך. בהתחלה ממוקה מתבייש לספר לו שפשט את הרגל והוא עושה לו הצגה שהוא עשיר אך לבסוף הוא מגלה את האמת. הוא קונה את "אולמי ממוקה" והופך להיות הבעלים החדשים של האולם ומעסיק את ממוקה וויטלי בתור מלצרים. בהמשך מתגלה שהוא אלרגי לשומשום. בסוף הסדרה שב לבלגיה ונותן לגרישה לנהל את האולם במקומו, בהמשך מחזיר את ממוקה לנהל את האולם.
* **נינה** (שירה אלמוזלינו) (עונה 2) בתו של מרבי, הגיעה לארץ לבקר את אביה בעקבות חתונה שהתבטלה לה, יצאה עם גיאה הבן של גוצ׳ה.
* **גיאה** (טורניקה קוקה ציצווישוילי) (עונה 2) בנו של גוצ׳ה, יצא עם נינה הבת של מרבי.
* **גוצ׳ה** (גנגה אליקשוילי) (אורח בעונות 1 ו-2) ממוקה קנה ממנו את האולם אירועים כשפריזר קנה ממנו את המכולת. אביו של גיאה.
* **פרידה יושבייב** (סיוון אטנר) (עונה 2): אשתו של ויטלי ואמא של ארזו. עולה חדשה מהקווקז, רגועה ונחמדה יותר מבעלה. ובדומה לו אומרת מדברת בעברית משובשת.
***אירמה חונדיאשווילי** (ענבל גלאם): דודתו של ממוקה, המשמשת כשפית באולמי ממוקה. ניצחה בתחרות על השף הראשי של אולמי ממוקה. בתחילת העונה השנייה היא, ממוקה, וויטלי חתמו בלשכת אבטלה.

### משפחת אוחנה ושוקרון
***מרסל אוחנה** (אריק משעלי): עשיר, קמצן, רכלן, מלשן, תככן, בדאי, סכסכן, וקנאי אשר לעולם לא שמח בחלקו. נשוי למרים. יריבו המושבע של פרוספר. מרותק לכיסא גלגלים עקב נפילה מגג ומנהל מספרה לצד מולגוטה, אך אינו מספר בפועל. בסוף העונה מתחיל לצעוד על קביים. בעונה השנייה פותח סלון כלות עם מורדי בטירה שנקראה m&m קיצור של מורדי ומרסל, אך עם מעברו של מורדי לתל אביב הבעלות של מורדי על החנות עברה לפרח.
***רבי מאיר אוחנה** (מוטי בן ישי): אביהם של מורדי וחנה ואחיו הבכור של מרסל. סובל ממחלות רבות. מנדה את מורדי לאחר שהוא מתגלה כהומוסקסואל, ואף יושב עליו שבעה.
***מרדכי (מורדי) אוחנה** (שלומי קוריאט): בן 48 בתחילת הסדרה. בנו של מאיר, אחיה של חנה ואחיינו של מרסל הפותח בתחילת הסדרה בוטיק בגדים. מכונה על ידי כולם מורדי "אבועגלה" מפני שיערו הגדול. תמהוני, נשי ומוחצן הנוטה לקלל הרבה ולריב עם אחותו או דודו. יצא מהארון כהומוסקסואל בעונה הראשונה. בהמשך פותח סלון כלות בטירה עם מרסל שנקראה m&m קיצור של מורדי ומרסל, אך עם מעברו לתל אביב והפיכתו לשותף של גלעד ושלום מכר את האחוזים לפרח, בהמשך נשאר לגור בדירה לבד לאחר ששניהם עוזבים, ובהמשך ציון וחמוטל עוברים לגור אתו.
***ימין שוקרון** (אדמונד גיגי): בעלה של חנה ואלכוהוליסט קשה. נוהג לומר: "רק אני קובע פה".
***חנה אוחנה** (שיפי אלוני): בת 43 בתחילת הסדרה. אחותו ויריבתו של מורדי הנשואה לשוקרון. מכונה על ידי כולם חנה "פינצטה" מפני שהיא חמומת מוח ומאיימת לרוב לדקור בפינצטה את מי שמעצבן אותה.
***מרים אוחנה** (פלורנס בלוך) (עונה 2): גרושתו של מרסל. רוב הריבים שלה עם גרושה נובעים מהקמצנות שלו. אסמתית. מתחלקת עם גרושה מרסל ברכוש במסגרת הגירושין שלהם.
***נעמי** (רויטל משעלי) (עונה 2): בת הזוג החדשה של מרסל. גרושה. קמצנית יותר ממנו.
***יוני** (שון גלגור) (עונה 2): בנה ההיפראקטיבי של נעמי.

### משפחת חלבי
***יהושע "שוקי" חלבי** (הרצל טובי): טיפוס בעל מזג חם שהתנתק מעולם הפשע, למד עבודה סוציאלית וכיום מדריך נוער בסיכון. בעלה של חיה, אחיו של גלי ואביהם של ששי ומומי. בעונה השנייה פותח קבוצת תמיכה לעבריינים ומשלים בגרויות כדי להבטיח את המשך עתידו במתנ"ס.
***חיה חלבי** (פולי סלונים): אשתו של שוקי ואמם של ששי ומומי.
***ששי חלבי** (שחר פרחי) (עונה 1): בנם של שוקי וחיה. פרץ לחנות דיסקמנים כאשר אביו היה בכלא על מנת לפרנס את משפחתו וישב בכלא 3 חודשים.
***יגאל (גלי) חלבי** (תמיר גינזבורג): אחיו של שוקי, גיסה של חיה ודודם של ששי ומומי שעבר בילדות לקיבוץ. מכונה על ידי כולם גלי ה"סטלן". מוכר בגדים ומוצרים בתא המטען במכוניתו, מדי פעם נזרק בבית של חלבי וחיה, יוצא עם פרח פנסו והם הופכים להיות זוג. בעונה השנייה מתחתן עם פרח ומאחר לה לחתונה מפני שלפני החתונה שלו התמסטל עם חברים בים ונרדם שם. כשהוא התעורר הוא שכח שהוא בא עם האוטו של שלום וחשב שהגיע עם האוטו שלו. כשהוא הגיע לאולם כולם כבר הלכו חוץ מפרח, פנסו, וחינגה. בעקבות הדבר הזה קיבל צו הרחקה מפנסו שאסור לו להסתובב בטירה. הוא חזר לטירה כי העיפו אותו מהקיבוץ כי לא זרק סגרייה לפח וכל השדה של הקיבוץ נשרף בעקבות כך עבר לגור באוטו שלו.

### משפחת פנסו ושאשא
***גבי פנסו** (מוריס כהן): חברו העבריין של שוקי ואביה של פרח וסבא של יקיר. נוהג לאיים על אנשים בשריפה בעזרת זיפו.
***פרח פנסו** (פרלה דנוך): בתו של גבי, גרושתו של שימי ואמו של יקיר. ספרית במקצועה. בהמשך עובדת בבוטיק של מורדי ויוצאת עם גלי חלבי. בהמשך הם מתחתנים והיא חושבת שהוא מבריז לה מהחתונה, כי הוא התמסטל עם חברים בים ונרדם שם וכשהוא הגיע לאולם רק פרח, פנסו וחינגה נשארו באולם. בהמשך, בעלה לעבר שימי, מחזיר אותה בתשובה והם שבים להיות זוג. הופכת להיות השותפה החדשה של מרסל לאחר שהיא קונה את חלקו של מורדי, לאחר שהוא עובר לתל אביב.
***שימי שאשא** (אבי סלמה): הגרוש של פרח פנסו ואב בנם יקיר. גר אצל אמו ציפי. מתפרנס מתחנת רדיו פיראטית ביתית שפתח בבית של אמא שלו (הסלוגן של הרדיו שלו הוא: "שימי/שאשא על הביט – אמא על הטבית") ומהכסף שבקושי מקבל, משלם מזונות לפרח, גרושתו. בעונה השנייה סגר את תחנת הרדיו שלו כי התעייף מזה ועזב לצפת לכמה חודשיים וחזר לטירה. התחזק והפך לברסלב מזרם הננחים. מנסה להחזיר אנשים בתשובה. רוקד ברחבי השכונה ומרקיד אנשים. מפריע לאנשים לעבור בגלל הריקודים שלו. הוא מחזיר את פרח בתשובה והם חוזרים להיות זוג.
***יקיר שאשא** (מוזכר): בנם של פרח פנסו ושימי ונכדם של גבי פנסו ושל ציפי שאשא.
***ציפי שאשא** (רבקה בכר) (עונה 1): אמו של שימי וסבתו של יקיר. שימי גר אצלה ופותח תחנת רדיו ביתית, נוהגת להיכנס כל פעם לחדר כששימי משדר ולהכניס לו טבית מעשה ידיה.

### משפחת קורקוס
***הרב חנניה קורקוס** (יאיר פורטל): בעלה של רבקה ואביו של ציון. אובססיבי לכסף ורכוש. הוא ואשתו רוצים שציון יתחתן ויקים משפחה ויצא מהבית שלהם.
***רבקה קורקוס** (לינור אברג'יל): אשתו של חנניה ואמו של ציון. מדריכת כלות ובלנית במקווה. רבנית מוזרה המדליקה נרות באופן קבוע ומאיימת על הסביבה במלאכים רעים. היא ובעלה רוצים שציון יתחתן ויקים משפחה ויצא מהבית שלהם.
***ציון קורקוס** (אוראל צברי): בנם של רבקה והרב חנניה. גר אצלם בבית מכיוון שנפלט מישיבה בבני ברק. מכונה על ידי כולם ציון ה"נדבק" מפני שהוא נדבק לאנשים קרוב מדי כשהוא משוחח איתם. חסכן, לפעמים נוטה להסתבך עם אנשים מתוך תמימות כיוון שהוא לא תמיד מבין סיטואציות. נוטה לדבר עם אנשים על בני ברק ועל כמה שזול שם ואומר לאנשים משפטים כמו ״אתה לא מחובר לחשמל״ ״אני סוגר לך את התריס״ ״אתה מזוזה בלי קלף״. בעונה הראשונה נפלט מהישיבה ועבר לגור אצל הוריו. ועבד בתור משגיח כשרות של טירה אך בהמשך פוטר. בעונה השנייה מחפש שידוך בלחץ הוריו ולבסוף מחליט להתחתן עם חמוטל. נוסע למרוקו בסוף הסדרה במקומו של פרוספר. התגרש מחמוטל לפני אירועי הסרט "ההילולה 2 - החתונה" ונישא בשנית לבחורה בשם אמונה. 
***חמוטל קורקוס** (יעל רוזנבליט) (עונה 2) בחורה שמתגוררת בכפר חב"ד. עברה לגור עם משפחתה אצל הרב טפירו. יוצאת לדייט עם ציון. זהה לו באופי. מרבה להגיד לציון שהוא ״פמוטים בלי נרות״, בהמשך הם מתארסים ומתחתנים. בספיישל יום העצמאות מתגלה כבקיאה בתנ"ך. בסרט "ההילולה 2 - החתונה" צוין שהיא וציון התגרשו אחרי עלילת הסדרה.
***אברום** (איז'ו ליבוביץ') (עונה 2) שיפוצניק חב"דניק שמתגורר בכפר חב"ד. עבר לגור עם משפחתו בבית של הרב טפירו, אביה של חמוטל. מתקומם בכל פעם כשמדברים בשליליות על כפר חב"ד ועוזב במילים "יחי המלך המשיח".

### משפחת טרטמן
***גרישה טרטמן** (אלכסנדר סנדרוביץ'): מתמטיקאי, שכן חדש העולה מאוקראינה, בעלה של נטליה ואביהם של נסטיה ושירוזה. פותח מעדניה של אוכל רוסי. בעונה השנייה עובד אצל פיטוסי יחד עם אירמה בפיצרייה שפתח שנקראת ״פיצה פיטוסי״. בהמשך, הופך להיות המנהל של "אולמי ממוקה".
***נטליה טרטמן** (אנג'לה שטיינגרט) (עונה 1): אשתו של גרישה ואמם של נסטיה ושירוזה. עולה חדשה מאוקראינה, מורה לפסנתר.
***נסטיה טרטמן** (אמירה גרון) (עונה 1): בתם של גרישה ונטליה, שמגיעה מאוקראינה. בעלת תואר ראשון בפיזיקה, אחותו של שירוזה.

### משפחת בריהון
* **טמנו בריהון** (ביינה גטהון) (עונה 2): אביו של אברם עובד איתו במכולת של גידי במקום אברמי. הוא ואברם לא אוהבים במיוחד את גידי. הם עושים שליחויות לאנשים מהמכולת. אחרי שהם עושים שליחויות הם תמיד מתעכבים לחזור למכולת וגידי תמיד מנסה לברר איפה הם.
* **אברם בריהון** (שמעון טמנו) (עונה 2): בנו של טמנו עובד איתו במכולת של גידי במקום אברמי. הוא וטמנו לא אוהבים במיוחד את גידי. הם עושים שליחויות לאנשים מהמכולת. אחרי שהם עושים שליחויות הם תמיד מתעכבים לחזור למכולת וגידי תמיד מנסה לברר איפה הם.

### דמויות נוספות
***סניוריטה** (ורדה בן חור) (עונה 1): קוראת בקפה שכונתית ומעשנת כבדה.
***הרב טפירו** (חיים זנאתי): רב העיר של טירת כרמל.
***שמואל** (אלי גלפרין) (עונה 1): מנהל המלון בו עובדים שלום ובקי המתקמצן על הוצאות המלון.
***דדה גבאי** (צחי חזן) (עונה 1): חברו הטוב של דודו חזן ובנו של אהרון. עבריין שכונתי.
***דודו חזן** (עידן ויצמן) (עונה 1): חברו הגנב של דדה, עבריין שכונתי.
***מולוגוטה** (שי פרדו) (עונה 1): ספר ממוצא אתיופי, עובד במספרה של מרסל אוחנה ולאחר התאונה גם סועד אותו. רכלן כמוהו אך באמהרית. בעונה השנייה פוטר כנראה בעקבות סגירת המספרה.
***ניסים** (אור פלח) (עונה 1): יתום, תלמיד של חלבי שמונע ממנו להשתתף בפשע עקב היותו עובד סוציאלי.
***ברכה פילוס** (מירב הרון מדואל) (עונה 1): מנהלת בית הספר הדתי "אריאל" בטירת כרמל, בעלת קול צרוד והשתעלות מוזרה.
***הסגן של פרוספר** (עופר בן שבת) (עונה 1): עובד של פרוספר המנסה לפטר אותו כדי לקחת את תפקידו כמנהל על הצביעה בשייטת 13.
* **יאיר מפקד של פרוספר** (אייל בוחבוט) (עונה 1): המפקד של פרוספר בשייטת 13.
* **מוניה הקווקזי** (דניאל סוויסה): בטלן. מכונה "היועץ" מכיוון שיש לו עצה לכל סיטואציה אפשרית, גם אם היא לא תמיד עוזרת, רוכב על אופניים בשכונה.
***כתבת פנאי** (שי מיקה יפרח) (עונה 1): כתבת המציגה את המספרה של מורדי.
***רופא** (דני רייספלד) (עונה 1): רופא מטעם הביטוח לאומי.
***חינגה** (רונן גרמה): עוזרו של פנסו. בעל משפחה מרובת ילדים.
***אבנר** (גיל קפטן): בנקאי מקומי המסרב לתת הלוואות.
***שמוליק מייקל בוכמן** (ליאור שמש) (עונה 1): שוטר חשדן, יריב של פרוספר.
***אלברט** (אבי טנג'י): השוטר המקומי.
***מיכאל עמר** (ליאור אלמליח) (עונה 1): פייטן מצליח ועיוור.
***נתנאל זגורי** (יוסי שטרית) (עונה 1): פייטן אשר פייט בשבת חתן של שלום.
***פיטוסי** (ירון לוי סבג): גרוש ואביו של ברוך. רודף שמלות. הבעלים של קונדיטורית פיטוסי. בהמשך הופך להיות שותף באולם של ממוקה. בעונה השנייה פותח פיצרייה שנקראת ״פיצה פיטוסי״ ומעסיק אצלו את גרישה.
***מוטי** (אביב משה) (עונה 1): שף שלמד באיטליה. פיטוסי הכניס אותו בתור שותף למטבח של אירמה.
***ג'קי אלמושנינו** (חיים אלמקיס) (עונה 1): יושב ראש ועד הדיירים. רצה לפתוח מועדון דיירים בבית כנסת אך התחרט בגלל פרוספר.
***שרלי בוקובזה** (בצלאל בורוכוב) (עונה 2): נוכל חמום מוח בן 40. ישב בכלא 6 פעמים על עקיצות שונות ומגוונות, לאחר שהשתחרר חלבי צירף אותו לקבוצת תמיכה לעבריינים שפתח. יש לו כתם לידה במצח. נקודת התורפה שלו שצוחקים לו על הכתם לידה. הוא לא עבריין זוטר, אלא נוכל מיומן ושחקן למופת. הוא אינו משתמש בשמו האמיתי ובכל עקיצה שלו הוא מגלם דמות שונה.
***גלעד** (עומר פרלמן) (עונה 2): צייר אתאיסט. שלום נכנס לדירה שלו בתור שותף. בהמשך מורדי מצטרף אליהם בתור שותף לדירה. בהמשך שב לבית הוריו בעכו.
***עזרא** (אורן פסו) (עונה 2): דייג שמומי אחיו של פרוספר פוגש בים כשהוא הלך לדוג. הוא קונה ממנו דגים ומספר לכולם שהוא דג אותם.
***ציפי** (יובל מעתוק) (עונה 2): מנקה שפרוספר וליליאן שכרו. עושה הכול מלבד לנקות. מחמיאה על כל דבר.
***מלכה** () (עונה 2): מנקה זריזה שעובדת אצל פרוספר ורבי מאיר. זריזה מאוד.
***משה אלמקייס** (חנן אביטל)(עונה 2): חבר לשעבר של ליליאן וחבר ילדות של פרוספר. איש עסקים. פרוספר קרע לו את המכתבים ששלח לליליאן.
***ז'וז'ו** () (עונה 2): בעל קבוצת בלוט מתחרה לזו של פרוספר. כמו פרוספר, גם הוא נוטה להגזים.
***איג'יקל אשטמקר** (יהודה בן יהודה) (עונה 2): מנהל המתנ"ס השכונתי של טירת כרמל, ממוצא הודי. ניהל את טורניר הבלוט. המעסיק של חלבי.

## עלילה לפי שנים
* **עונה 1:** 1991–1993
* **עונה 2:** 1994–1995
לאורך העונה הראשונה והשנייה של הסדרה, העלילה נגעה במגוון נושאים, אירועים, טרגדיות וטרנדים שהתקיימו בשנות ה-90 של המאה ה-20, כגון מגפת החצבת, הערצה לזמר אביב גפן, טלפון הבננה מוטורולה, מלחמת המפרץ, משחק המונדיאל של ישראל נגד צרפת, תחילת פריצתם של הטלנובלות הארגנטינאיות לישראל, ההופעה הראשונה של שלום אסייג, הגירושים מאשתו בקי וחייו של שלום כגרוש עם ילד בן שנה, חוק לפיצוי נפגעי גזזת, שיגעון משחק הפוגים, טרנד הטלפוניים הניידים, משחק הוגו, שירות "עקוב אחריי" של "בזק", וערוץ 2 החדש ותוכניותיו.

## פרסים ומועמדויות

## קישורים חיצוניים

*

* 

**ביקורות:**
*
*
* 

## הערות שוליים

קטגוריה:סדרות טלוויזיה ישראליות
קטגוריה:סדרות ספין-אוף ישראליות
קטגוריה:קומדיות מצבים ישראליות
קטגוריה:קומדיות משפחתיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:רשת: תוכניות וסדרות